ЩIэблэ узыншэ диIэн папщIэ
Дыгъэгъазэм и 1-м, СПИД-м ебэныным и дунейпсо махуэм, КъБР-м Узыншагъэр хъумэнымкIэ и министерствэм, КъБКъУ-м, СПИД-мрэ уз зэрыцIалэхэмрэ ебэнынымкIэ IуэхущIапIэм, Къалэн куэд щагъэзащIэ щIа-лэгъуалэ центрым я жэрдэмкIэ «ЩIалэгъуалэр СПИД-м и бийщ» фIэщыгъэм щIэт Iуэхугъуэ Налшык и Къэбэрдей уэрамым щрагъэкIуэкIащ. Абы кърихьэлIа ныбжьыщIэхэм лъы яту уз шынагъуэр япкърытмэ, дакъикъэ 15-м къриубыдэу къащIэну Iэмал яIащ.
КъБР-м узыншагъэр хъумэнымкIэ и министр Расторгуевэ Светланэ зэIущIэр къыщызэIуихым СПИД-р дуней псом щыятэ узу зэрыщытыр жиIащ. Абы зэраныгъэу къихьым, узыншагъэр зэрызэтрикъутэм, ар зыгъэхъужыф хущхъуэ- гъуэ иджыри къызэрамыгупсысам тепсэлъыхьащ министрыр.
— Дэ ди къалэнщ къэкIуэнур зей щIэблэр абы пэIэщIэ тщIыну щIалэгъуалэм я щхьэ яхъумэжу едгъэсэну. Абы и лъэныкъуэкIэ мы зэIущIэм хуэдэхэр хуабжьу щхьэпэщ, — жиIащ Расторгуевэм.
Дохутыр Нот Тамарэ и къэпсэлъэныгъэри ныбжьыщIэхэр уз зэрыцIалэм щыхъума зэрыхъу-нум, ар зыпкърытхэр кIуэ пэтми нэхъыбэ зэрыхъум теухуат.
«ЩIалэгъуалэр СПИД-м и бийщ» Iуэхугъуэм хэтащ республикэм и уэрэджыIакIуэ ныбжьыщIэхэри.
Тэрчокъуэ Дисэ.
Сурэтыр Къарей Элинэ трихащ.
